Ibrahim Murtala Muhammed

Ibrahim Murtala Muhammed nyɛla siyaasa nira ni jintɔri ti Tamale Central Constituency.O nyɛla jintɔri ti sixth parliament of the Republic of Ghana. O na min nya jintɔri ti Nanton Constituency, fukumsi kpambali paa ti Information and Media Relations ni fukumsi kpambali paa n ti Trade and Industry. O nyɛla bɛ ni dɔɣi so silimiin goli December biɛɣu pia ni anahi dali, 1974 yuuni).

 O baŋsim bɔmma 
O daa chaŋla Ghana Senior High School di ni mi shɛli GHANASCO la, Tamale. O nyɛla karimba ŋun gbubi Certificate A n yi Tamale College of Education (TACE) din daa nyɛ Tamale Teachers Training College (TATCO) la.O lahi gbubi la masters degree in Development Planning and International Relations and Diplomacy n yi Kwame Nkurumah University of Science and Technology (KNUST) ni University of Ghana (UoG) zaa gabaadaya. O nyɛla ŋun karim Law yuuni 2016. Yaha, O nyɛla ŋun karim m-mali PHd in political science 2020 yuuni.

 O biɛhigu 
O nyɛla musulimi ŋun mali paɣa ni bihi.

 Siyaasa  

Yuuni 2009, baayan National Democratic Congress koodaa NDC ni daa di yuuni 2008 piibu piibu n naai, Muhammed Murtala daa nyɛla Tingbani zuɣulana Professor John Evans Atta Mills ni pii so n lebi ninvuɣ'paa Ghana tingbani ti ŋun lihiri National Youth Employment Programme ( NYEP) bee bipola yaɣili tuma din daa ti labi taɣi shɛli Ghana Youth Employment Development Agency (GYEDA).O daa gbubi la lala zaashee ŋɔ hali ka be ti piigi o Nanton yaɣili jintɔra.

 Jintɔri Tali 
Yuuni 2006 la,bɛ ni daa doli Professor Wayo Seini , ŋun daa nyɛ jintɔra zaŋti Tamale Central yaɣili ni o yɛn yimi kpɛ wɔbigi paati bee  NPP la, bɛ daa labimi niŋ piibu piibu ni bɛ nyɛ so zali lala yaɣili ŋɔ. Pɔi ni lala labi niŋ piibu piibu ŋɔ  Muhammed daa zami m-bo lem( NDC) mabihili piibu piibu ka daa kuŋ nasara nti Inusah Fuseini , o daa lahi lu yuuni 2008 NDC mabiligu piibu piibu maa ni yaha nti Inusah Fuseini. Di nyaaŋa o daa chaŋ nti m-bo NDC mabiligu piibu piibu ŋɔ Nanton yaɣili piibu piibu shɛŋ din doli na ŋɔ.

 2012 Parliamentary Elections 

Murtala Muhammed daa nyɛla ŋun nya jintɔri ti Nanton yaɣili m be sixth parliament of the Fourth  Republic of Ghana. Silimiin goli December yuuni 2012, O daa di jintɔri tali kuɣa ni o zan nti Nanton Constituency yaɣili maa ni kalinli din yiɣisi vooti tuhi pia, kɔbsita ni pisopɔin yini ka (10,369) ka di kpuɣi kɔbiga puuni vaabu pihinu ni ayi kpulli ni pihi yɔbu ni ayɔbu (52.66%) vooti maa zaa yi laɣim n jɛndi o nyintaa ŋun daa miri o ŋun daa nyɛ jintɔri kuɣ'lana, Abdul-Kareem Iddrisu ŋun daa nya vooti tusa anii , kɔbsi yɔbu ni pihiyɔbu ni ayɔbu (8,667) ka di kpuɣi kɔbiga puuni vaabu pihinahi ni anahi kpulli ni ayi (44.02%). 

 2016 Parliamentary Elections 

2016 yuuni, baayan o ni daa naai o tuuli saha jina duu O daa kɔŋ la kuɣa maa ni O labi lebi jintɔra n-ti Mohammed Hardi Tuferu parliament jintɔri tali piibu piibu ni. Mr.Tuferu daa nyɛla vooti kalinli tuhi pia ni yini, kɔbsita ni pihinahi ni ayɔbu (11,346) ka di kpuɣi kɔbiga puuni vaabu pihinahi ni ayɔpɔin kpulli ni pisopɔin ni anu(47.75%) piibu piibu maa ni. Pɔi ni piibu piibu ŋɔ Muhammad daa wumya radio zuɣu ni jintɔri shɛba be Northern tudu yaɣili ka jɛ ni o ʒini Nanton jintɔri kuɣ maa zuɣu.  

 2020 Parliamentary Elections 

Baayan jintɔri ti Tamale Central Constituency Inusah Fuseini ni daa gbaai ni o ku lan bɔ nam 2020 piibu piibu jintɔri tali jintɔri kuɣa maa lee la zaɣ'kuŋ nti National Democratic Congress koodaa NDC paati n chani piibu piibu ni. Lala maa zuɣu Murtala Muhammed daa yihi o niya polo yaha ni o kpaɣiri bɔ NDC paati jintɔri tali ti Tamale Central baayan o ni daa bi di nasara jɛndi Inusah Fuseini yuuni 2006 mini 2008. Silimiin goli August 2019 yuuni, O daa di NDC paati dundɔŋ ni piibu piibu Tamale Central baayan o ni daa nya vooti kalinli kɔbsiyɔpɔin ni pihita ni ayɔpɔin(737) n gari nyintahi ayi Alhassan Adam mini Abdul Hanan Gundado ban daa nya vooti kalinli kɔbiga ni pihinii ni yini mini kɔbsita ni pishi yini ka gabaadaya. 

 Gomnanti Kpambalitali 

 Murtala Muhammed  daa nyɛla fukumsi kpambal' paa n ti Minister of Information  and Media Relations n daa lahi pahi Trade and Industry John Mahama gomnanti ni 2013 hali ni 2017 yuuni. Silimiin goli March 2013 yuuni, O daa nyɛla tingbani zuɣulana John Mahama ni daa piigi so ni O lebi fukumsi kpambal'paa nti laa saha fukumsi kpambala Mahama Ayariga, Ministry of Information and Media Relations puuni. Baayan O ni daa tum yuun yini tingbani zuɣulana, yihi ka laɣim Ministry of Information ni Ministry of communications domini fukumsi kpambal' yaɣa ayi maa zaa daa nyɛla din beni bushɛm. Zaŋ pahi tab maa zuɣu ni taɣibu maa di daa yiho n tahi fukumsi kpambal'paa n-ti Minister of Trade and Industry ni Kweku Rickets-Hagon n-ti Trade and Industry yaɣili fukumsi kpambala Ekwow Spio Garbrah.O daa gbubi la laa fukumsi kpambal'paa tali ŋɔ hali ka O paati ti kɔŋ nam yuuni 2016 piibu piibu ka daa zaŋ nam maa ti wɔbigu paati silimiin January 2017. Silimiin goli January yuuni 2025, Ghana tingbani zuɣulana John Dramani Mahama daa lahi piigi o la toondana zaŋti Ministry for Environment, Science and Technology ka o pili tuma silimiingoli February biɛɣu pia ni ayi dali yuuni 2025.

O kum
Silimiin goli August dabaa ayobu dali yuuni 2025, Mohammed Murtala daa nyɛla ŋun daa kani aleple gamo ni di ni daa niŋ ka o mini o taba daa gora n chani laɣingu ni Obuasi, tiŋa din be Ashanti Region. O daa niŋla yuum'pihinu duniya ni.

 Kundivihira 

Pubu:Lahabaya zaa
Pubu:Siyaasa niriba
Pubu:Ninsala ŋun lahi ka o nyɛvuli ni
Pubu:Jintɔra
Pubu:8th Parliament of the 4th Republic of Ghana